钦定古今图书集成/明伦汇编/官常典/第354卷 > 姜昂
## 钦定古今图书集成/明伦汇编/官常典/第354卷 > 姜昂

按《明外史》本传：“昂字恒𫖯，太仓人。成化八年进士。除
枣强知县，授御史。偕同官劾方士李孜省，杖午门外，
以母老乞改南。寻出为河南知府，吏白事毕，退阖门
读书，鞭棰悬不用。藩府人有犯，立决遣之。改知宁波，
擢福建参政，请终养归，服阕而卒。昂在官，日市少肉
供母，而自食菜茹。子弟学书，不听用官纸笔。家居，室”
不蔽风雨。子龙另有传。